આ બધું જોતાં હજુ પેટ્રોલ પંપ પરથી નાગરિકોને કેશ મેળવવા માટે હજુ બેથી ત્રણ દિવસની રાહ જોવી પડશે. આ અંગે ઓલ ઇન્ડિયા પેટ્રોલ પંપ ડીલર્સ એસોસિયેશનના જોઇન્ટ સેક્રેટરી ધીમંતભાઇ ઘેલાણીએ જણાવ્યું હતું કે કેશ-પીઓએસ મશીનના અપગ્રેડેશન તેમજ બ્રાન્ચને જરૂરી સૂચનાઓ મળવાની સાથેની તમામ સિસ્ટમ ગોઠવાતાં હજુ બે દિવસનો સમય લાગી શકે છે, જોકે પીઓએસ અપગ્રેડેશનની કામગીરી ૮૦ ટકાથી વધુ સુધીની પૂરી થઇ ચૂકી છે.